El Vallicu

El Vallicu ye'l valle que trema los pueblos de Valverdín, Pedrosa, Llavandera y Genicera.
D'esti valle surde'l ríu principal de la zona, el Ríu Valderdín. Esti percuerre´l valle d'este a oeste, recibiendo una serie d'afluentes a lo llargo del so percorríu cumo pueden ser La Palera, Gorguera ou Fesusán. El Valle tien un llargor averáu de 830 metros y una amplitú que bazcuya de los 2,5 quilómetros a los 4 quilómetros aproximao. Ta enmarcáu por una topografía irregular y pindia; presenta un paisaxe d'abondoses fasteres a entrambos llaos del caudal hasta amosar un terrén serrapatosu y grotescamente ascendente no que predomina la piedra caliar; con altores que bazcuyen ente 1150 y 1917 metros sobro'l nivel del mar. Sirve cumo cotu de caza tantu menor cumo mayor pola sua gran diversidá ya seya en fauna cumo en flora, de clima montascosu y/u oceánicu.

Ye un valle considerablemente estrechu con una amplitú máxima d'unos 4 quilómetros. Práuticamente tódala zona ta desurbanizada, asitiáu'l valle dientro d'unu de los conceyos más azotaos pol éxodu rural. Presenta unas deteriorás carreteres pero bastante efectivas énte las inclemencias meteorolóxiquas. Colas mesmas, esti valle presenta unos niveles de contaminación -ya seya tantu polutiva cumo llumínica- bien baixas.

 Ver tamién 
 Conceyu de Cármenes21x21px
 Pueblu de Genicera21x21px
 Pueblu de Llavandera
 Pueblu de Pedrosa
 Pueblu de Valverdín
 Cordal Cantábricu

 Referencies 

 Enllaces esternos 

Categoría:Xeografía de la provincia de Lleón